CELEX: 22018D0433
Language: lt
Date: 1474588800000
Title: 2016 m. rugsėjo 23 d. EEE jungtinio komiteto sprendimas Nr. 175/2016, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2018/433]

22.3.2018   
               
               
                  LT
               
               
                  Europos Sąjungos oficialusis leidinys
               
               
                  L 80/17
               
            EEE JUNGTINIO KOMITETO SPRENDIMAS
      Nr. 175/2016
      2016 m. rugsėjo 23 d.
      kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2018/433]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtraukta 2016 m. balandžio 19 d. Komisijos deleguotoji direktyva (ES) 2016/1028, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šviną tam tikriems prietaisams skirtų temperatūros jutiklių elektrinių jungčių lydmetaliuose (1);
               
            
                  (2)
               
               
                  į EEE susitarimą turi būti įtraukta 2016 m. balandžio 19 d. Komisijos deleguotoji direktyva (ES) 2016/1029, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti kadmio anodus tam tikrų deguonies jutiklių, skirtų pramoniniams stebėjimo ir kontrolės prietaisams, Heršo elementuose (2);
               
            
                  (3)
               
               
                  todėl EEE susitarimo II priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo II priedo XV skyriaus 12q punktas (Europos Parlamento ir Tarybos direktyva 2011/65/ES) papildomas šiomis įtraukomis:
      
                  „—
               
               
                  
                     32016 L 1028: 2016 m. balandžio 19 d. Komisijos deleguotoji direktyva (ES) 2016/1028 (OL L 168, 2016 6 25, p. 13);
               
            
                  —
               
               
                  
                     32016 L 1029: 2016 m. balandžio 19 d. Komisijos deleguotoji direktyva (ES) 2016/1029 (OL L 168, 2016 6 25, p. 15).“
               
            2 straipsnis
      
         Europos Sąjungos oficialiojo leidinio EEE priede skelbtini deleguotųjų direktyvų (ES) 2016/1028 ir (ES) 2016/1029 tekstai islandų ir norvegų kalbomis yra autentiški.
      3 straipsnis
      Šis sprendimas įsigalioja 2016 m. rugsėjo 24 d., jei pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2016 m. rugsėjo 23 d.
         
            
               EEE jungtinio komiteto vardu
            
            
               Pirmininkė
            
            Bergdís ELLERTSDÓTTIR
         
      
      
         (1)  OL L 168, 2016 6 25, p. 13.
      
         (2)  OL L 168, 2016 6 25, p. 15.
      
         (*1)  Konstitucinių reikalavimų nenurodyta.